**Acord de prelucrare a datelor cu caracter personal**

***Partile sunt de acord sa se conformeze prezentului Acord, respectand urmatoarele prevederi cu privire la toate datele personale prelucrate ale Solicitantului, în procesul de acordare a ajutorului financiar pentru probleme de sănătate.***

**1. Definiții:**

**Următoarele denumiri/sintagme cuprinse in prezentul document vor avea sensul atribuit conform definițiilor de mai jos:**

**„GDPR”** înseamnă regulile instituite prin Regulamentul (UE) 2016/679 al Parlamentului European si al Consiliului din 27 aprilie 2016 privind protecția persoanelor fizice in ceea ce privește prelucrarea datelor cu caracter personal si privind libera circulație a acestor date si de abrogare a Directivei 95/46/CE (Regulamentul general privind protecția datelor);

**„Date cu caracter personal”** înseamnă orice informații privind o persoană fizică identificată sau identificabilă,

**„Prelucrare”** înseamnă orice operațiune sau set de operațiuni efectuate asupra datelor cu caracter personal cum ar fi: colectarea, înregistrarea, organizarea, structurarea, stocarea, adaptarea sau modificarea, extragerea, consultarea, utilizarea, divulgarea prin transmitere, diseminarea sau punerea la dispoziție în orice alt mod, alinierea sau combinarea, restricționarea, ștergerea sau distrugerea;

 **„Solicitant”** inseamna persoana fizica, beneficiar final efectiv al ajutorului financiar pentru probleme de sănătate, în baza calității de membru OAR;

**„Operator”** înseamnă persoana fizică sau juridică care, singur sau împreună cu altele, stabilește scopurile și mijloacele de prelucrare a datelor cu caracter personal;

**“Imputernicit”/„Persoană împuternicită pentru prelucrarea datelor”** înseamnă persoana fizică sau juridică care prelucrează datele cu caracter personal în numele operatorului;

**„Date privind sănătatea”** înseamnă date cu caracter personal legate de sănătatea fizică sau mentală a unei persoane fizice, care dezvăluie informații despre starea de sănătate a acesteia;

**“Date genetice”** înseamnă datele cu caracter personal referitoare la caracteristicile genetice moștenite sau dobândite ale unei persoane fizice, care oferă informații unice privind fiziologia sau sănătatea persoanei respective și care rezultă în special în urma unei analize a unei mostre de material biologic recoltate de la persoana în cauză;

**2. Obiectul acordului**

Obiectul prezentului Acord este reprezentat de stabilirea modului si modalităților in care Părțile vor prelucra datele cu caracter personal și cele privind sănătatea Solicitantului.

**3. Scopurile prelucrării**

Scopul prelucrării datelor cu caracter personal și a celor privind sănătateaSolicitantului este reprezentat de necesitatea îndeplinirii procedurii asumate de către Operator în vederea acordării ajutorului financiar pentru probleme de sănătate.

Prelucrarea datelor cu caracter personal precum si a celor privind sănătatea Solicitantului se realizează de către Operator pentru:

- verificarea cererii de ajutor și a documentelor justificative de către angajatul OAR împuternicit și ulterior de Colegiul director, for competent să aprobe cererea,

- **menționarea numelui, prenumelui, precum și motivul ajutorului financiar (probleme de sănătate) în Ordinea de zi, Procesul-verbal și Hotărârea Colegiului Director,**

- corespondența cu solicitantul.

**4. Temeiul juridic al prelucrării**

**- art. 6 alin. 1 lit. a)** persoana vizată și-a dat consimțământul pentru prelucrarea datelor sale cu caracter personal pentru unul sau mai multe scopuri specifice;

**5. Categorii de date supuse prelucrării**

Datele care urmează a fi prelucrate de către Operator in scopurile menționate sunt următoarele:

1. date cu caracter personal (nume, prenume, profesie, filiala de apartenență, număr telefon, adresa de e-mail, cod numeric personal,
2. date privind sănătatea,
3. date genetice (daca este cazul).

**6. Valabilitate**

Prezentul Acord își produce efectele de la data semnării lui de către Părți și va rămâne în vigoare pe toata perioada necesară procesării cererii de ajutor financiar, precum și ulterior în evidențele contabile (nume, prenume și suma acordată).

**7. Garanții**

Operatorul va prelucra datele cu caracter personal ale Solicitantului numai limitat la ceea ce este necesar în raport cu scopurile menționate și va lua măsurile necesare pentru a furniza acestora orice informații la care aceștia vor fi îndreptățiți să le primească in consecința prelucrării efectuate de către Operator.

Operatorul va implementa masuri tehnice și organizatorice adecvate pentru a proteja datele personale ale Solicitantului împotriva prelucrării neautorizate sau ilegale și împotriva pierderii, a distrugerii sau a deteriorării accidentale și care oferă un nivel de securitate corespunzător.

Operatorul se va asigura că accesul la datele cu caracter personal ale solicitantului este limitat la personalul implicat in acordarea ajutorului financiar.

De asemenea, Operatorul va urmări reducerea volumului de date prelucrate numai la acele date strict necesare fiecărui scop specific de prelucrare.

Stocarea datelor Solicitanților se va face în arhiva fizică și electronică a OAR.

**8. Drepturile Solicitantului**

a**.** dreptul la accesul, rectificarea, ștergerea datelor cu caracter personal;

b. dreptul la restricționarea prelucrării și dreptul de se opune prelucrării, precum și dreptul la portabilitatea datelor;

c. dreptul de a depune o plângere în fața Autorității Naționale de Supraveghere a prelucrării datelor cu caracter personal;

d. dreptul de a fi cerut consimțământul pentru orice schimbare cu privire la temeiurile prelucrării,

e. dreptul de a fi cerut consimțământul pentru divulgarea datelor personale către orice terț destinatar anterior divulgării.

**9. Dispoziții finale**

Prezentul Acord privind aspectele de prelucrare a datelor personale prevalează asupra oricărei înțelegeri anterioare, scrise sau verbale, între părti.

Prezentul Acord poate fi completat sau modificat numai în scris, prin acordul de voința al părților.

**Operator Solicitant,**

**Ordinul Arhitecților din România**

Arh. Lucian-Alexandru Găvozdea,

 Președinte